**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2016. február 24.** (szerda 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző,

**Megjelentek:** Bánóczi Margit elnök, Tegzes Endre, Gerely Gábor, dr. Lovas András, Kiszelné Mohos Katalin polgármester, Papp István jegyző, dr. Németh Zsanett aljegyző, Perlaki Zoltán osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen a jelenlévő bizottsági tagok száma 4 fő, tehát a bizottság határozatképes. Bejelentem, hogy a Képviselő-testület minden tagja eleget tett vagyonnyilatkozat-tételi kötelezettségének. Van-e hozzászólás a napirendhez? Nincs. Akkor szavazásra teszem fel az ülés napirendjét a meghívóban kiküldöttek szerint. Aki elfogadja, igennel szavaz. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**1/2016. (II. 24.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. február 24-i ülésén az alábbi napirendeket tárgyalja.

1. **Döntés Nagykovácsi Nagyközség Önkormányzatának 2016. évi költségvetéséről E – 12**

Előterjesztő: Kiszelné Mohos Katalin polgármester

Előadó: Papp István jegyző, Perlaki Zoltán pénzügyi osztályvezető

Tárgyalja: OKB, PB, EÜB, ÜB

1. **Nagykovácsi Nagyközség Önkormányzatának önkormányzati rendelete a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról E – 18**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

Tárgyalja: OKB, PB, EÜB, ÜB

1. **Nagykovácsi Nagyközség Önkormányzata Képviselő-testületének rendelete a kegyeleti eljárásról E – 14**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: PB, ÜB

**Határidő:** azonnal

**Felelős:** ÜB elnöke

**1. napirendi pont**

**Döntés Nagykovácsi Nagyközség Önkormányzatának 2016. évi költségvetéséről**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.* A költségvetési rendelethez Fodor Attila képviselő módosító indítványt nyújtott be, hogy a Nagykovácsi Református Egyházközség épülő lelkészlakásának támogatására az Önkormányzat 3.000 ezer forint felhalmozási támogatást biztosítson. Kérem a bizottságot, hogy a módosító javaslat tekintetében is foglaljon állást.

**Bánóczi Margit elnök**: Köszönöm. Van-e kérdés, hozzászólás?

**Gerely Gábor**: A Pénzügyi bizottság ülésén elhangzottakkal egyetértek, hogy a jelenlegi költségvetés elég szabad teret ad nekünk ahhoz, hogy valamennyit mozogjunk a céljaink felé, de úgyis csak a pályázati forrásokkal tudunk előbbre lépni. Az Ügyrendi bizottságnak fontos feladata a társadalmi kapcsolatok ápolása, én úgy gondolom, hogy az egyszerű emberek számára is érthető formában, a stratégiai irányoknak megfelelő bontásban is készítsük el a költségvetést. Nekünk nagyon fontos számot vetni saját magunkkal, mennyi pénz megy az egyes feladattípusokra. A másik, hogy van egy ITS-ünk, de az stratégiára nem alkalmas. De ha van egy elhatározásunk, akkor abba az irányba kell elmozdulnunk.

**Tegzes Endre**: A Pénzügyi bizottságban nagyon sokat dolgoztunk, de mégis elkéstünk. Nem tudtunk olyan anyagot letenni, amit nyugodt szívvel tettünk volna a többiek elé. Ennek ellenére 48 e-mail váltás zajlott le, de így sok mindenre rávilágítottunk, hogy talán másképp kellene.

**Bánóczi Margit elnök:** Annyit szeretnék hozzátenni, hogy én az Oktatási bizottság ülésén még tartózkodtam, azonban a Pénzügyi bizottság ülésén végig ott voltam, és ott sok mindenre rávilágítottak az elhangzottak, ezért most változtatok a véleményemen.

**Papp István jegyző:** Amennyiben holnap elfogadja a testület a költségvetést, akkor el fogjuk készíteni ezt a bontást, amit képviselő úr javasolt, és így fogjuk publikálni. Ez sokkal világosabbá fogja tenni, azonban a költségvetésnek ez a hivatalos formája, nekünk ezt így kell elkészíteni.

**Bánóczi Margit elnök**: Köszönöm. Van-e még kérdés, hozzászólás. Nincs, akkor először a módosító javaslatról szavazunk, mely a református egyház támogatásáról szól. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**2/2016. (II. 24.) HATÁROZATA**

**Tárgy: Fodor Attila képviselő módosító javaslata Nagykovácsi Nagyközség Önkormányzata 2016. évi költségvetéséhez**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy fogadja el Fodor Attila javaslatát, hogy a Nagykovácsi Református Egyházközség épülő lelkészlakásának támogatására az Önkormányzat 3.000 ezer forint felhalmozási támogatást biztosítson 2016. évi költségvetésében.

**Határidő:** azonnal

**Felelős:** Polgármester

**Bánóczi Margit elnök**: Köszönöm. Most a 2016. évi költségvetésről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**3/2016. (II. 24.) HATÁROZATA**

**Tárgy: Döntés Nagykovácsi Nagyközség Önkormányzatának 2016. évi költségvetése**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a 2016. évi költségvetéséről szóló rendeletének elfogadását az előterjesztésben foglaltak szerint.

**Határidő:** azonnal

**Felelős:** Polgármester

**2. napirendi pont**

**Nagykovácsi Nagyközség Önkormányzatának önkormányzati rendelete a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról**

**Bánóczi Margit elnök**: A napirendi pont előterjesztője dr. Németh Zsanett aljegyző asszony, átadom a szót, hogy röviden ismertesse az előterjesztést.

**dr. Németh Zsanett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Annyit szeretnék hozzátenni, hogy örömmel vettem ennek a bíráló bizottságnak a létrejöttét, mert így teret kap a lakosság is ebben a kérdésben. Kérdés felvetés, van-e? Nincs. Akkor szavazzunk a rendeletről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**4/2016. (II. 24.) HATÁROZATA**

**Tárgy: Nagykovácsi Nagyközség Önkormányzatának önkormányzati rendelete a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek támogatásáról szóló rendelet elfogadását az előterjesztésben foglaltak szerint.

**Határidő:** azonnal

**Felelős:** polgármester

**3. napirendi pont**

**Nagykovácsi Nagyközség Önkormányzata Képviselő-testületének rendelete a kegyeleti eljárásról**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm szépen. Kérdés felvetés, van-e? Nincs. Akkor szavazzunk a rendeletről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**5/2016. (II. 24.) HATÁROZATA**

**Tárgy:** **Nagykovácsi Nagyközség Önkormányzata Képviselő-testületének rendelete a kegyeleti eljárásról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a kegyeleti eljárásról szóló rendelet elfogadását az előterjesztésben foglaltak szerint.

**Határidő:** azonnal

**Felelős:** polgármester

**Bánóczi Margit elnök:** Köszönöm szépen. Amennyiben nincs több kérdés, hozzászólás, a bizottság ülését 8:25 órakor bezárom.

K.m.f.

Bánóczi Margit Tegzes Endre

elnök tag